കെയ്റ നൈറ്റ്ലി

കെയ്റ ക്രിസ്റ്റീന നൈറ്റ്ലി (ജനനം: മാർച്ച് 26, 1985) ഒരു ഇംഗ്ലീഷ് നടി ആണ്. ടെലിവിഷനിൽ ബാലതാരമായാണ് അവർ അഭിനയരംഗത്ത് തുടക്കമിട്ടത്. 1995 ൽ ആദ്യമായി സിനിമയിൽ അരങ്ങേറ്റം കുറിച്ചു. ഒരു സഹനടിയെന്ന നിലയിൽ കെയ്റ സിനിമയിൽ വിവിധ കഥാപാത്രങ്ങളെ അവതരിപ്പിച്ചിട്ടുണ്ട്  2002 ൽ “ബെൻഡ് ഇറ്റ് ലൈക്ക് ബെക്കാം” എന്ന കോമഡി സിനിമയിലൂടെ നൈറ്റ്ലി ശ്രദ്ധേയയായി. “പൈറേറ്റ്സ് ഓഫ് ദി കരീബിയൻ” എന്ന സിനിമാ പരമ്പരയിലെ എലിസബത്ത് സ്വാൻ എന്ന കഥാപാത്രത്തെ അവതരിപ്പിച്ചതിനുശേഷം അവർ അന്താരാഷ്ട്ര പ്രശസ്തി കൈവരിച്ചു. ഹോളിവുഡിലെ ഏറ്റവും കൂടുതൽ പ്രതിഫലം വാങ്ങുന്ന നടിമാരിലൊരാളായ നൈറ്റ്ലി, ഒരു എമ്പയർ അവാർഡ് നേടുകയും ഒന്നിലധിക തവണ അക്കാദമി അവാർഡ്, ഗോൾഡൻ ഗ്ലോബ് പുരസ്കാരങ്ങൾക്ക് നാമനിർദ്ദേശം ചെയ്യപ്പെട്ടിട്ടുണ്ട്. 

പ്രൈഡ് ആൻഡ് പ്രിജുഡീസ് (2005) പോലുള്ള പീര്യോഡിക് നാടക ചിത്രങ്ങളിൽ-  (ഒരു ടെലിവിഷൻ പരമ്പര അല്ലെങ്കിൽ ചലച്ചിത്ര നിർമ്മാണം ഒരു പ്രത്യേക ചരിത്ര കാലഘട്ടത്തെ ആസ്പദമാക്കിയും വസ്ത്രങ്ങൾ, സെറ്റുകൾ എന്നിവയുടെയെല്ലാം സ്വഭാവം ആ കാലഘട്ടത്തെ പ്രതിനിധീകരിക്കുന്ന രീതിയിലുള്ളതുമായിരിക്കും) അഭിനയിച്ചാണ് നൈറ്റ്ലി കൂടുതൽ പ്രശസ്തയായത്. പ്രൈഡ് ആൻഡ് പ്രിജുഡീസിലെ അഭിനയത്തിന് മികച്ച നടിക്കുള്ള അക്കാഡമി അവാർഡിനും മികച്ച നടിക്കുള്ള ഗോൾഡൻ ഗ്ലോബ് പുരസ്കാരത്തിനും നാമനിർദ്ദേശം ചെയ്യപ്പെട്ടിരുന്നു. അന്റോണൈറ്റിലെ (2007) അഭിനയത്തിന് വീണ്ടും ഗോൾഡൻ ഗ്ലോബ് പുരസ്കാരത്തിനു നാമനിർദ്ദേശം ചെയ്യപ്പെട്ടു. സിൽക്ക് (2007), ദ ഡച്ചസ് (2008), എ ഡേഞ്ചറസ് മെതേഡ് (2011), അന്ന കരീന (2012) എന്നിവയിലെ അഭിനയവും വളരെ ശ്രദ്ധേയമായിരുന്നു.

റൊമാന്റിക് കോമഡി സിനിമയായ ലവ് ആക്ച്ച്വലി (2003), ചരിത്ര ആക്ഷൻ ചിത്രമായ കിങ് ആർതറിലെ (2004) ഗ്വിനെവെറെയുടെ വേഷം, മനശാസ്ത്ര ത്രില്ലർ ചിത്രമായ “ദി ജാക്കറ്റ്” (2005), ജീവചരിത്രപരമായ ആക്ഷൻ ചിത്രം “ഡോമിനോ” (2005), ദി എഡ്ജ് ഓഫ് ലൗ (2008) എന്ന ചരിത്ര റൊമാന്റിക് ചിത്രം, ക്രൈം ഡ്രാമയായ “ലണ്ടൻ ബോളെവാർഡ്” (2010), കാൽപ്പനിക സയൻസ് ഫിക്ഷൻ ചിത്രമായ “നെവർ ലെറ്റ് മി ഗോ” (2010) റൊമാന്റിക് ഡ്രാമാ സിനിമയായ “ലാസ്റ്റ് നൈറ്റ്” (2010) ഗൂഢ കോമഡി ചിത്രമായ “സീക്കിങ് എ ഫ്രണ്ട് ഫോർ ദ എന്റ് ഓഫ് ദ വേൾഡ്” എന്നിവയുൾപ്പെടെ  നിരവധി വ്യത്യസ്തങ്ങളായ കഥാപാത്രങ്ങളായി അവർ പ്രത്യക്ഷപ്പെട്ടിരുന്നു. 

2008 ലെ ഫോർബ്സ് പട്ടികയിൽ ഹോളിവുഡിലെ രണ്ടാമത്തെ ഏറ്റവും ഉയർന്ന പ്രതിഫലം വാങ്ങുന്ന നടി ആയിരുന്നു അവർ. 2007 ലെ പട്ടകയിൽ 32 മില്യൺ ഡോളർ വരുമാനമുള്ള വരുമാനം നേടുകയും ആ വർഷത്തെ ഏറ്റവും ഉയർന്ന വരുമാനമുള്ള നടിമാരുടെ പട്ടികയിലെ ഒരേയൊരു അമേരിക്കക്കാരിയല്ലാത്ത നടിയായിരുന്നു അവർ.- -   2014-ൽ, ചരിത്ര സിനിമയായ 'ഇമിറ്റേഷൻ ഗെയിം' എന്ന ചിത്രത്തിലെ അഭിനയത്തിന് ഒരു  ഗോൾഡൻ ഗ്ലോബ്, ഒരു  SAG അവാർഡ്, ഒരു BAFTA അവാർഡ് എന്നിവയ്ക്കും മികച്ച സഹനടിക്കുള്ള ഒരു അക്കാഡമി അവാർഡിനു നാമനിർദ്ദേശം ചെയ്യപ്പെട്ടിരുന്നു. ഒക്ടോബർ 2015-ൽ, നൈറ്റ്ലി “തെരേസാ റാക്വിൻ” എന്ന നാടകത്തിൽ  പ്രധാന വേഷത്തിലഭിനയിച്ചിരുന്നു.

 ആദ്യകാലജീവിതം 
കെയ്റ ക്രിസ്റ്റീന നൈറ്റ്ലി 1985 മാർച്ച് 26 ന് ലണ്ടനിലെ ടെഡ്ഡിംഗ്ടണിൽ തീയേറ്റർ അഭിനേതാക്കളായ ഷർമാൻ മക്ഡൊനാൾഡിന്റേയും വിൽ നൈറ്റ്ലിയുടെയും മകളായി ജനിച്ചു.- -  കെയ്റയുടെ മാതാവ് സ്കോട്ടിഷ്, വെൽഷ് വംശജയും പിതാവ് ഇംഗ്ലീഷ് വംശജനുമായിരുന്നു. റഷ്യൻ ഐസ് സ്കേറ്റിംഗ് വിദഗ്ദ്ധ കിറ ഇവാനോവയുടെ പേരിനെ ആസ്പദമാക്കി കിറ എന്ന പേരാണ് നൽകപ്പെട്ടതെങ്കിലും അവരുടെ മാതാവ് ഈ പേരു രജിസ്റ്റർ ചെയ്യാൻ പോയ വേളയിൽ സ്പെല്ലിംഗ് തെറ്റായി രേഖപ്പെടുത്തുകയുയായിരുന്നു.  നൈറ്റ്ലിയ്ക്ക് സെലെബ് എന്നു പേരായ ഒരു മൂത്ത സഹോദനർ കൂടിയുണ്ട്. ഒരു അഭിനേത്രിയെന്ന നിലയിലുള്ള പ്രവർത്തനം അവസാനിപ്പിച്ച ശേഷം ഷർമാൻ മക്ഡൊനാൾഡ് ഒരു നാടകകൃത്തായി കലാരംഗത്തു തുടർന്നിരുന്നു. ചെറുപ്രായത്തിൽ തന്നെ തന്റെ കുട്ടികളെ തിയേറ്ററിലേക്കും ബാലെയിലേക്കും അവർ പരിചയപ്പെടുത്തിയിരുന്നു. ഇത് നൈറ്റ്ലിയിൽ അഭിനയത്തിനുള്ള താത്പര്യം ഉണർത്തുകയും മൂന്നു വയസുള്ളപ്പോൾ അവർ സഹായത്തിനായി ഒരു ഏജന്റിനെ ആവശ്യപ്പെടുകയും ചെയ്തു.

ലണ്ടനിലെ റിച്ച്മോണ്ടിലുള്ള ഒരു സാധാരണ കുടുംബത്തിലാണ് നൈറ്റ്ലി വളർന്നത്. സ്റ്റാൻലി ജൂനിയർ സ്കൂളിലും ടെഡിംഗ്ടൺ സ്കൂളിലുമായി വിദ്യാഭ്യാസം അനുഷ്ടിച്ചു. ആറ് വയസ്സുള്ളപ്പോൾ ADHD ഉം (കുട്ടികളിലെ ശ്രദ്ധയില്ലായ്മ, കണക്കിലേറെയുള്ള പ്രസരിപ്പ്, തുടങ്ങിയ പെരുമാറ്റ വൈകല്യങ്ങൾ) ഡിസ്‍ലെക്സിയയും (വായനാ വൈകല്യം) അവരിൽ കണ്ടുപിടിച്ചിരുന്നെങ്കിലും അവർക്കു 11 വയസു പ്രായമുള്ളപ്പോൾ  മാതാപിതാക്കളുടെ പിന്തുണയും നിരന്തരമായ ട്യൂഷനും കാരണമായി ഈ വൈകല്യങ്ങളെ അതിജീവിക്കുവാൻ സാധിച്ചു.  

നൈറ്റ്ലി നിരവധി നാടൻ അമച്വർ നിർമ്മാണക്കമ്പനികളുടെ നാടകങ്ങളിൽ കഥാപാത്രങ്ങളെ അവതരിപ്പിച്ചു. അതിൽ അവരുടെ മാതാവ് രചിച്ച “ആഫ്റ്റർ ജൂലിയറ്റ്”, നാടക അദ്ധ്യാപകൻ  ഇയാൻ മക് ഷെയ്ൻ രചിച്ച “യുണൈറ്റഡ് സ്റ്റേറ്റ്സ്” എന്നിവയും ഉൾപ്പെടുന്നു. എഷെർ കോളേജിൽ പഠനം നടത്തുന്നതിനിടയിൽ കല, ചരിത്രം, ഇംഗ്ലീഷ് സാഹിത്യം എന്നിവയിൽ ശ്രദ്ധ കേന്ദ്രീകരിച്ചുവെങ്കിലും ഒരു വർഷത്തിനു ശേഷം ഒരു മുഴുവൻ സമയ അഭിനയ ജീവിതം നയിക്കുവാനായി ഒരു വർഷത്തിനുശേഷം അവിടെനിന്നു വിരമിച്ചു.Biography Today, p .84

 സിനിമകൾ 
+അഭിനയിച്ച ചിത്രങ്ങളുടെ പട്ടികവർഷംചിത്രത്തിൻറെ പേര്കഥാപാത്രംകുറിപ്പുകൾ1995ഇന്നസെൻറ് ലൈസ്യുവതിയായ സെലിയ1999സ്റ്റാർ വാർസ്: എപ്പിസോഡ് I - ദ ഫാൻറം മെനേസ്.സേബ് (ഡികോയ് ക്യൂൻ)2001ഡിഫ്ലേഷൻജോഗ്ഗർShort filmദ ഹോൾഫ്രാൻസെസ് "ഫ്രാങ്കി" ആൽമണ്ട് സ്മിത്ത്2002തണ്ടർപാൻറ്‍സ്മ്യൂസിക് സ്കൂൾ വിദ്യാർത്ഥിനിUncreditedപ്യൂർലൂയിസെബെൻറ് ഇറ്റ് ലൈക്ക് ബെക്കാംജൂലിയറ്റ്"ജൂൾസ്" പാക്സറ്റൺന്യൂ ഇയേർസ് ഈവ്ലിയാShort filmദ സീസൺസ് ആഫ്റ്റർഹെലെനShort film2003പൈററ്റ്‍സ് ഓഫ് ദ കരീബിയൻ : ദ കഴ്സ് ഓഫ് ദ ബ്ലാക്ക് പേൾഎലിസബത്ത് സ്വാൻലവ് ആക്ച്ച്വലിജൂലിയറ്റ്ഗൈജിൻകെയ്റ്റ് (ശബ്ദം മാത്രം)Short film2004കിങ്ങ് ആർതർGuinevere2005ദ ജാക്കറ്റ്JackieഡോമിനോDomino Harveyപ്രൈഡ് & പ്രിജുഡീസ്Elizabeth Bennet2006പൈററ്റ്‍സ് ഓഫ് ദ കരീബിയൻ : ഡെഡ് മാൻസ് ചെസ്റ്റ്Elizabeth Swann2007പൈററ്റ്‍സ് ഓഫ് ദ കരീബിയൻ : അറ്റ് വേൾ‍ഡ്സ് എൻറ്അറ്റോൺമെൻറ്Cecilia Tallisസിൽക്ക്Hélène Joncour2008ദ എഡ്ജ് ഓഫ് ലവ്Vera Phillipsദ ഡച്ചസ്Georgiana Cavendish, Duchess of Devonshire2009ദ കണ്ടിന്യൂയിങ്ങ് ആൻറ് ലാമൻറബിൾ സാഗ ഓഫ് ദ സൂയിസൈഡ് ബ്രദേർസ്.ഹ്വസ്വ ചിത്രം2010നെവർ ലെറ്റ് മി ഗോRuth C.മെയ്സ്ConstanceVideo installationലാസ്റ്റ് നൈറ്റ്Joanna Reedസ്റ്റീവ്Womanഹ്വസ്വ ചിത്രംലണ്ടൻ ബോളെവാർഡ്ഷാർലറ്റ്2011എ ഡേഞ്ചറസ് മെതേഡ്സബിന സ്പീൽറെയിൻ2012സീക്കിങ്ങ് എ ഫ്രണ്ട് ഫോർ ദി എൻറ് ഓഫ് ദ വേൾഡ്.പെനിലോപ്പ് ലോക്ക്ഹാർട്ട്അന്ന കരീനഅന്ന ആർക്കഡ്യേവ്ന കരീന2013വൺസ് അപ്പോൺ എ ടൈം...ഗബ്രിയേലെ ചാനെൽഹ്വസ്വ ചിത്രംബിഗിൻ എഗേൻഗ്രെറ്റ2014ജാക്ക് റ്യാൻ : ഷാഡോ റിക്രൂട്ട്.കാത്തി മുള്ളർലഗ്ഗീസ്മെഗാൻദ ഇമിറ്റേഷൻ ഗെയിംജോവാൻ ക്ലാർക്ക്2015എവറസ്റ്റ്.ജാൻ ഹാൾ2016കൊലാറ്ററൽ ബ്യൂട്ടിആമി2017പൈററ്റ്‍സ് ഓഫ് ദ കരീബിയൻ : ഡെഡ് മാൻ ടെൽ നോ ടെയിൽസ്.എലിസബത്ത് സ്വാൻ-ടർണർCameo appearance2018കൊളേറ്റ്കൊളേറ്റ്Post-productionദ ആഫ്റ്റർമാത്ത്റേച്ചൽ മോർഗൻPost-productionദ നട്ട് ക്രാക്കർ ആൻറ് ദ ഫോർ റെൽമ്സ്ദ ഷുഗർ പ്ലം ഫെയറിPost-production ബർലിൻ, ഐ ലവ് യൂ

 അവലംബം 

വർഗ്ഗം:ജീവിച്ചിരിക്കുന്നവർ
വർഗ്ഗം:ഇംഗ്ലീഷ് ചലച്ചിത്ര നടിമാർ
വർഗ്ഗം:മാർച്ച് 26-ന് ജനിച്ചവർ
വർഗ്ഗം:1985-ൽ ജനിച്ചവർ